Er hod de Schauspüschui Lamert-Offer bsuacht und ois Regieassistent beim Circus Roncalli ghacklt. Duatn woara aa a Zeidl ois Artist bschäftigt. Sei Debüt ois Schauspüla hoda am Ensemble Theater Wien ghobt. Nochand woara noo am Akademietheater Wien, am Schauspühaus Wien und in München. Seit 1992 isa vom Claus Peymann am Wiener Burgtheater engagiert. Sei easchte Roin woa da Fiscur im Stickl „Liliom“´vom Ferenc Molnár aun da Seitn von Karlheinz Hackl in da Inszeniarung vom Paulus Manker. Ea hod aa mid vüü aundare Regiessör gschpüüd wia u.xa0a. min Frank Castorf („Krähwinkelfreiheit“ noch Nestroy), mid da Konstanze Lauterbach (Koch in „Mutter Courage und ihre Kinder“) und min Karlheinz Hackl („Der Färber und sein Zwillingsbruder“).